CELEX: 52021PC0313
Language: el
Date: 2021-06-18
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) 2019/216 του Ευρωπαϊκού Κοινοβουλίου και του Συμβουλίου όσον αφορά τη δασμολογική ποσόστωση της Ένωσης για το βόειο κρέας υψηλής ποιότητας από την Παραγουάη

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.6.2021
            COM(2021) 313 final
            2021/0146(COD)
            Πρόταση
            ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ 
            για την τροποποίηση του κανονισμού (ΕΕ) 2019/216 του Ευρωπαϊκού Κοινοβουλίου και του Συμβουλίου όσον αφορά τη δασμολογική ποσόστωση της Ένωσης για το βόειο κρέας υψηλής ποιότητας από την Παραγουάη 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Στις 29 Μαρτίου 2017, η κυβέρνηση του Ηνωμένου Βασιλείου (ΗΒ) γνωστοποίησε στο Ευρωπαϊκό Συμβούλιο την πρόθεσή του να αποχωρήσει από την Ευρωπαϊκή Ένωση (ΕΕ). Από την 1η Φεβρουαρίου 2020 το Ηνωμένο Βασίλειο κατέστη «τρίτη χώρα». Από την 1η Ιανουαρίου 2021, μετά τη λήξη της μεταβατικής περιόδου, η κοινή εμπορική πολιτική της Ευρωπαϊκής Ένωσης δεν ισχύει πλέον ως προς το Ηνωμένο Βασίλειο.
            
            
               Η απόφαση του Ηνωμένου Βασιλείου να αποχωρήσει από την ΕΕ δημιούργησε την ανάγκη «κατανομής» των ποσοτικών δεσμεύσεων που περιλαμβάνονται στον πίνακα ΠΟΕ ΕΕ-28 για τις 143 δασμολογικές ποσοστώσεις (ΔΠ) ΠΟΕ της ΕΕ για τα γεωργικά, τα αλιευτικά και τα βιομηχανικά προϊόντα. Η ΕΕ δρομολόγησε τη διαδικασία αυτή τον Οκτώβριο του 2018 στη Γενεύη. Η βάση της προσέγγισης αυτής είναι να διατηρηθεί πλήρως ο υφιστάμενος όγκος κάθε δασμολογικής ποσόστωσης στο μέλλον αλλά να κατανεμηθεί σε δύο χωριστά τελωνειακά εδάφη: την ΕΕ των 27 και το Ηνωμένο Βασίλειο.
            
            
               Η Παραγουάη διαθέτει δασμολογική ποσόστωση 1 000 τόνων για το βόειο κρέας υψηλής ποιότητας (αύξων αριθμός 094455), η οποία δεν περιλαμβάνεται στον πίνακα ΠΟΕ της ΕΕ. Η εν λόγω δασμολογική ποσόστωση συμπεριλήφθηκε εσφαλμένα στη διαδικασία της κατανομής και, ως εκ τούτου, μειώθηκε σε 711 τόνους για την ΕΕ-27 χωρίς να ανοιχθεί αντίστοιχος όγκος για το Ηνωμένο Βασίλειο. 
            
            
               Αυτό σημαίνει ότι, από την 1η Ιανουαρίου 2021, η πρόσβαση στην αγορά της Παραγουάης μειώθηκε από 1 000 τόνους σε 711 τόνους.
            
            
               Ο παρών τροποποιητικός κανονισμός αποσκοπεί στην αποκατάσταση του ορθού όγκου ΕΕ-27 (1 000 τόνοι) για τη δασμολογική ποσόστωση 094455.
            
            
            
               •Συνέπεια με τις ισχύουσες διατάξεις στον τομέα πολιτικής
            
            
               
                  Η πρωτοβουλία αυτή συνάδει με τις τρέχουσες δράσεις της ΕΕ προκειμένου να διασφαλιστεί ότι οι συνέπειες της αποχώρησης του Ηνωμένου Βασιλείου από την ΕΕ αντιμετωπίζονται κατά εύτακτο τρόπο.
               
            
            
               •Συνέπεια με άλλες πολιτικές της Ένωσης
            
            
               
                  Ως άνω.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Άρθρο 207 παράγραφος 2 της Συνθήκης για τη λειτουργία της Ευρωπαϊκής Ένωσης (ΣΛΕΕ).
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Η κοινή εμπορική πολιτική αποτελεί αποκλειστική αρμοδιότητα της Ένωσης.
               
            
            
               •Αναλογικότητα
            
         
         
            
               
                  Το προβλεπόμενο μέτρο είναι ο μόνος τρόπος διασφάλισης του επιθυμητού αποτελέσματος.
               
            
            
               •Επιλογή της νομικής πράξης
            
            
               
                  Η αρχική διάταξη θεσπίστηκε με κανονισμό του Ευρωπαϊκού Κοινοβουλίου και του Συμβουλίου. Επομένως, για την τροποποίησή της απαιτείται άλλος κανονισμός του Ευρωπαϊκού Κοινοβουλίου και του Συμβουλίου.
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               
                  Άνευ αντικειμένου.
               
            
            
               •Συλλογή και χρήση εμπειρογνωσίας
            
            
               
                  Άνευ αντικειμένου.
               
            
            
               •Εκτίμηση επιπτώσεων
            
            
               
                  Άνευ αντικειμένου.
               
            
            
               •Καταλληλότητα και απλούστευση του κανονιστικού πλαισίου
            
            
               
                  Άνευ αντικειμένου.
               
            
            
               •Θεμελιώδη δικαιώματα
            
            
               
                  Η πρόταση δεν έχει επιπτώσεις στα θεμελιώδη δικαιώματα. 
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Άνευ αντικειμένου.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
         
         
            
               
                  Άνευ αντικειμένου.
               
            
            
               •Επεξηγηματικά έγγραφα (για οδηγίες)
            
            
               
                  Άνευ αντικειμένου.
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Το άρθρο 1 τροποποιεί τον κανονισμό (ΕΕ) 2019/216 του Ευρωπαϊκού Κοινοβουλίου και του Συμβουλίου για να αποφευχθεί η κατανομή της δασμολογικής ποσόστωσης με αύξοντα αριθμό 094455.
               
               
                  Το άρθρο 2 προβλέπει την έναρξη ισχύος του κανονισμού την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
               
            
            
               2021/0146 (COD)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ) 2019/216 του Ευρωπαϊκού Κοινοβουλίου και του Συμβουλίου όσον αφορά τη δασμολογική ποσόστωση της Ένωσης για το βόειο κρέας υψηλής ποιότητας από την Παραγουάη 
               
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Κατόπιν διαβίβασης του σχεδίου νομοθετικής πράξης στα εθνικά κοινοβούλια,
            
            
               Αποφασίζοντας σύμφωνα με τη συνήθη νομοθετική διαδικασία,
            
            
               Εκτιμώντας τα ακόλουθα:
            
            
               (1)Μετά την αποχώρηση του Ηνωμένου Βασιλείου από την Ένωση, η Ένωση και το Ηνωμένο Βασίλειο κοινοποίησαν στα άλλα μέλη του Παγκόσμιου Οργανισμού Εμπορίου (ΠΟΕ) ότι το τρέχον επίπεδο πρόσβασής τους στην αγορά θα διατηρηθεί αλλά θα κατανεμηθεί αντίστοιχα μεταξύ της Ένωσης και του Ηνωμένου Βασιλείου. Η μεθοδολογία για την κατανομή αυτή, καθώς και οι νέοι όγκοι ΕΕ-27, καθορίζονται στον κανονισμό (ΕΕ) 2019/216 του Ευρωπαϊκού Κοινοβουλίου και του Συμβουλίου
                  1
               .
            
            
               (2)Οι δασμολογικές ποσοστώσεις της Ένωσης που δεν αποτελούν μέρος του πίνακα παραχωρήσεων και δεσμεύσεων της Ένωσης δεν θα πρέπει να κατανέμονται.
            
            
               (3)Ο κανονισμός (ΕΚ) αριθ. 1149/2002 του Συμβουλίου
                  2
                ανοίγει δασμολογική ποσόστωση για την εισαγωγή 1 000 τόνων νωπού, διατηρημένου με απλή ψύξη ή κατεψυγμένου βοείου κρέατος υψηλής ποιότητας. Παρά το γεγονός ότι δεν αποτελεί μέρος του πίνακα ΠΟΕ της Ένωσης, η εν λόγω δασμολογική ποσόστωση κατανεμήθηκε εσφαλμένα με τον κανονισμό (ΕΕ) 2019/216, με αποτέλεσμα τη μείωση του όγκου της, η οποία εφαρμόζεται από την 1η Ιανουαρίου 2021. Συνεπώς, ο αρχικός όγκος της εν λόγω δασμολογικής ποσόστωσης θα πρέπει να αποκατασταθεί.
            
            
               (4)Επομένως, ο κανονισμός (ΕΕ) 2019/216 θα πρέπει να τροποποιηθεί αναλόγως,
            
         
         
            
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Στο παράρτημα, μέρος Α, του κανονισμού (ΕΕ) 2019/216 διαγράφεται η σειρά που αφορά τον αύξοντα αριθμό 094455 (Υψηλής ποιότητας κρέατα βοοειδών, νωπά, διατηρημένα με απλή ψύξη ή κατεψυγμένα από την Παραγουάη).
            
            
               Άρθρο 2
            
            
               Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  
                        Κανονισμός (ΕΕ) 2019/216 του Ευρωπαϊκού Κοινοβουλίου και του Συμβουλίου, της 30ής Ιανουαρίου 2019, σχετικά με την κατανομή των δασμολογικών ποσοστώσεων που περιλαμβάνονται στον πίνακα ΠΟΕ της Ένωσης μετά την αποχώρηση του Ηνωμένου Βασιλείου από την Ένωση και την τροποποίηση του κανονισμού (ΕΚ) αριθ. 32/2000 του Συμβουλίου (ΕΕ L 38 της 8.2.2019, σ. 1).
               
               
                  
                     (2)
                  
                        Κανονισμός (ΕΚ) αριθ. 1149/2002 του Συμβουλίου, της 27ης Ιουνίου 2002, για το άνοιγμα αυτόνομης ποσόστωσης για την εισαγωγή βοείου κρέατος υψηλής ποιότητας (ΕΕ L 170 της 29.6.2002, σ. 13).